Da la cort Rainald se'n part
con reo inçegno e con mal'art,
e va digant: «Deo criator,
que m'à fato çurar lo meo signor,
ch'eo me mantegno de lavorer
e lase star li rei mestier?
Eo no sei arar ni çapar,
ni sachi adoso no sai portar,
ni travesar vin in veçol,
ni çapar fava ni fasol,
ni cambiar or ni arçent,
ni far nisun lavorament;
ni far nave ni sandon,
né alguna lavorason,
ni menar mercadantia,
ni lavorer ch'al mondo sia:
eo creço bein ch'eo me sperçurerò
e 'l sagramento no tegnerò.
Fé-me'l çurar a mal meo gra',
s'eo me sperçur, non è-'l pecà ».